[bookmark: OLE_LINK10][bookmark: OLE_LINK11][bookmark: OLE_LINK12][bookmark: _Hlk124366501][bookmark: OLE_LINK7][bookmark: OLE_LINK8][bookmark: OLE_LINK9]На основу Закона о стечају ("Сл. гласник РС", бр. 104/2009, 99/2011 - др. закон, 71/2012 - одлука УС, 83/2014, 113/2017, 44/2018 и 95/2018) и у складу са Правилником о утврђивању националних стандарда за управљање стечајном масом - Национални стандард број 5. - Национални стандард о начину и поступку уновчења имовине стечајног дужника  („Службени гласник РС“, бр. 62/2018), стечајни управник стечајног дужника

[bookmark: _Hlk146877236]„HOME PLUS”  D.O.O – у стечају
Београд, Кумодрашка бр. 178, матични број: 20230274
Адреса за пријем поште: Београд, Бирчанинова бр. 28/IV/12a

ОБЈАВЉУЈЕ
ПОЗИВ ЗА ДОСТАВЉАЊЕ ПОНУДА
ЗА ПРУЖАЊЕ УСЛУГА ПРОЦЕНЕ ВРЕДНОСТИ ИМОВИНЕ СТЕЧАЈНОГ ДУЖНИКА


Стечајни управник стечајног дужника „HOME PLUS”  D.O.O – у стечају, спроводи поступак одабира најбољег понуђача за пружање услуга процене вредности целокупне имовине стечајног дужника, процену вредности стечајног дужника као правног лица и процену целисходности продаје стечајног дужника као правног лица у односу на продају појединачне имовине стечајног дужника, све на дан процене и позива све заинтересоване понуђаче који испуњавају услове наведене у овом позиву да доставе своје понуде.

СВРХА ПРОЦЕНЕ
Сврха процене је да се на основу процене ликвидационе вредности целокупне имовине стечајног дужника и процене вредности стечајног дужника као правног лица, утврди стратегија продаје у циљу остварења највеће продајне вредности и наповољнијег намирења поверилаца у стечајном поступку над стечајним дужником „HOME PLUS”  D.O.O – у стечају

ИЗВЕШТАЈ О ПРОЦЕНИ

[bookmark: _Hlk146873363]Извештај о процени вредности мора бити израђен у складу са Законом о стечају, Правилником о утврђивању националних стандарда за управљање стечајном масом - Национални стандард број 5. и Међународним стандардима финансијског извештавања, ради исказивање највеће могуће вредности имовине стечајног дужника односно вредности стечајног дужника као правног лица.

По завршетку посла, понуђач је дужан да припреми и достави стечајном дужнику, детаљан извештај у електронској форми и 3 примерка у писаној форми, који ће морати да садржи следеће:
· Предмет процене;
· Правно мишљење у вези правног статуса имовине која је предмет процене, на основу прибављене документације
· Списак имовине на којој је конституисана ручна залога са списком разлучних поверилаца са редоследом намирења;
· Проценат учешћа разлучних поверилаца у ликвидационој вредности имовине;
· дефиниција вредности;
· датум процене;
· Класификација по групама основних средстава;
· Опис метода коришћених у процени сваке групе основних средстава и капитала;
· Закључак о процењеној ликвидационој вредности имовине стечајног дужника и стечајног дужника као правног лица;
· Предлог најцелисходнијег начина продаје имовине стечајног дужника;
· Претпоставке и ограничавајући услови;
· Прилоге са исказаном вредности по свакој ставци основних средстава (и у електронској форми погодној за пренос у регистар основних средстава).

МЕТОД ПРОЦЕНЕ
Неопходно је да се у процени примене оне методе које,у складу у са Законом о стечају, Националним стандардом бр. 5, и Међународним стандардима финансијског извештавања, омогућавају исказивање ликвидационе вредности имовине стечајног дужника.
Понуђачи треба да детаљно опишу методе које намеравају да користе у својој процени.

ИФОРМАЦИЈЕ ЗА ПОНУЂАЧЕ
Заинтересовани понуђачи, односно овлашћени представници могу понуде доставити на  адресу канцеларије стечајног управника :
· [bookmark: _Hlk146874407]Ул. Бирчанинова бр. 28/4/12а, Београд или електронском поштом на адресу: rsulicstecaj@gmail.com. 
Крајњи рок за достављање понуда 12.10.2023 године до 14,00 часова
Захтев за додатне информације понуђачи треба да доставе на адресу повереника стечајног управника Радише Шулића,, Ул. Бирчанинова бр. 28/4/12а, 11000 Београд, тел. 060/61-44-381, или електронском поштом на адресу: rsulicstecaj@gmail.com, са назнаком „Питања у вези понуде“.
Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. 

Понуда треба да садржи:
· Доказе о испуњености услова (услови конкурисања) из овог позива;
· Имена тима који ће радити процену са задужењима и референцама;
· Рок у коме ће завршити процену;
· Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко написана и оверена  печатом и потписом овлашћеног лица. Понуде са варијантама нису дозвољене.
Све понуде се достављају на српском језику.
Oдабир најбољег понуђача извршће Одбор поверилаца у роковима и по критеријумима прописаним Националним стандардом о начину и поступку уновчења имовине стечајног дужника. У случају да Одбор поверилаца не донесе одлуку у прописаном року избор понуђача ће извршити стечајни управник.
Поред цене, наручилац ће вредновати и референтну листу понуђача, посебно у области процене имовине у стечају, као и расположивост кадрова који ће бити укључени на пословима  процене.
Наручилац  задржава право да по пријему свих понуда донесе одлуку да ни једног понуђача не изабере,о чему ће се понуђачима доставити писмено обавештење.

ПЛАЋАЊЕ
Исплата уговорене цене за обављену услугу, извршиће се по добијању сагласности стечајног судије у складу са динамиком прилива средстава у стечајну масу, а најкасније након продаје стечајног дужника као правног лица или продаје имовине стечајног дужника.
УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева,утврђене од стране наручиоца и то:
· Да је регистрован за обављање одговарајуће делатности код надлежног органа;
· Ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;
· Да је за реализацију услуга из понуде предвидео  чланове проценитељског тима који имају одговарајуће квалификације у области економије,права,грађевинске струке, информатике и других инжењерских профила, те да имају искуства у пружању услуга. Одвојено навести имена и референце ширег консултантског тима;
· Да руководилац тимова за процену некретнина има одговарајућу лиценцу за вршење процене вредности непокретности издату у складу са Законом о проценитељима (приложити копију лиценце);
· Референцу-листу фирме са проценама вредности;
· Рок у коме ће завршити процену:
· Цену услуге.

Понуде које не испуњавају ове услове биће одбијене као неприхватљиве.
У Београду, дана 29.09.2023. године

Стечајни управник
                                                                                                                         Радиша Шулић


